HVALA, SLJEDEĆI!
#SEDMONEBO
Jednom davno,
iza sedam mora i sedam gora,
u vrlo hladnoj zemlji daleko od Istanbula,
jednog ljetnog dana rodila se djevojčica po imenu Leyla.
Prvo živo biće koje je Leyla vidjela bila je roda diplomatkinja.
Ona i njezin otac slijedili su rodu
i dugo putovali po cijelome svijetu.
No nažalost, do svoje 20. godine
Leyla nije imala ni dom koji bi zvala svojim,
a ni bliske prijatelje.
Naposljetku je Leyla odlučila da će se skrasiti u Istanbulu,
najljepšem gradu na svijetu.
Učila sam za ispit do jutra,
ali obožavam ovaj bend. Nisu li sjajni?
Bok. Ja sam Ömer.
Leyla.
Znam. Sarp me doveo ovamo da te upoznam.
-Drago mi je. -I meni.
Tolstoj je jednom rekao: „Sve velike priče počinju na dva načina.
Ili kreneš na putovanje
ili neznanac dođe u grad.”
Leyla, početnica kad je riječ o vezama i neznanka u gradu,
provela je deset godina u Ömerovu moru, koje je smatrala sigurnim.
Svaki je kutak istražila. Lutala je posvuda, po brdima i dolinama.
Tijekom tog putovanja, pustila je korijenje, a i procvala.
No s vremenom je shvatila da ta priča baš i nije bajna.
I bit će da ono ipak nije Tolstoj rekao.
Uglavnom, nije ni važno tko je to rekao, zar ne?
Nastavi.
Naša priča s nesretnim krajem ide dalje
i Leyla nabasa na vrlo glamuroznu,
ali vrlo okrutnu pticu grabljivicu.
Mi… Zbilja misliš da ne bi išlo?
Vidjela sam kraj ovog filma na samome početku.
Zar nema nade?
Ne.
Leyla se zaletjela.
Zapravo, to je bila najveća Leylina pogreška.
Za mene, on je opasnost.
Sve u vezi s njim zvoni na uzbunu.
S kilometra poručuje: „Natjerat ću te da patiš.”
Nemam ništa zajedničko s njim.
Već sam prvoga dana znala kakav je on.
Poručuje: „Ja sam narcis.
Imam ego do neba.
Prepreden sam. Arogantan.”
Ta zvona poručuju: „Navikao sam dobiti što želim.”
Sa sobom nosi brdo starih problema.
Triput se ženio i rastavljao!
Te su žene i dalje u njegovu životu.
Taj je čovjek pravi kolekcionar.
Ne, ne želim biti jedna od njegovih žena.
Zaljubio sam se u tebe čim sam te ugledao.
Želim se oženiti tobom.
Baš me moraš vidjeti kako klečim, zar ne?
Ne. Ne, Cem!
Moje namjere znaš.
Želim se oženiti tobom.
Želim da budeš moja supruga, ona koju zovem domom.
„Vjeruj mi”, rekla je grabljivica.
„Kandže imam samo za one koji nam žele nauditi.”
Šah-mat.
Partiju sam izgubila na samome početku.
-Ometaš me. -To je strategija, mala.
Ne možeš tako. U ljubavi nema strategije. Nije fora.
U redu. Dobro.
Zadržimo ove dvije figure kao uspomenu na današnji dan.
Izaberi jednu.
Ti zadrži kralja.
Kraljica može ići u bilo kojem smjeru dokle god želi.
Ali odsad ćemo posvuda ići zajedno.
Leyla je razmišljala i razmišljala.
Naposljetku je slijedila kompas u svome srcu.
Jer Leylu su osjećaji oduvijek vodili u pravome smjeru.
Naravno, ptica grabljivica bila je u sedmom nebu.
I Leyla je poletjela od sreće.
Letjeli su sve dalje i dalje, sve više i više.
Vinuli su se tako visoko
da kad su pogledali iz oblaka,
više nisu vidjeli tlo ispod sebe.
Imam iznenađenje za tebe.
-Tako ste me usrećili. -Zdravo.
Leyla, daj da te pogledam.
Oprostite što sam došla ovako nenajavljeno.
Ne, očekivala sam vas.
-Dođi. -Mama.
-Kako si? -Dobro sam, dušo.
Proslavimo to zajedno.
Uđite.
I tako je počelo slavlje od četrdeset dana i četrdeset noći.
Posvuda zastave šarenih boja.
Ukusno je.
Ali iz nekog razloga…
do Leylinih su ušiju dopirala
zvona koja su u daljini zvonila na uzbunu.
Mama, tata! Sretna Nova godina!
Sretna Nova godina.
Neka vam je sretna i zdrava! Čut ćemo se opet sutra ujutro.
Pa-pa!
-Upoznala si sve moje prijatelje? -Da, zbilja imaš puno prijatelja.
I svi imaju neku priču s tobom.
Čekaj, tek smo počeli.
Koliko milijuna dolara ima ovdje?
-Previše. -Puno milijuna.
Ovdje je pola turskog gospodarstva.
Industrijalci, birokrati, političari, pravnici…
Može li netko imati samo elitu za prijatelje? Probrani su.
Prijatelji Cema Murathana pobjeđuju.
-Mogu me poljubiti u dupe. -Zbilja?
Ludo se zabavljam.
-Ujko! -Dođi ovamo. Dođi.
Cihane, kako si?
-Krasno izgledate zajedno. -Da? Hvala.
Leyla, zamolio bih te nešto.
Nemoj mahati rukom. Taj me prsten zasljepljuje.
-Daj, ujko. Prestani. -Krasan je.
Usput, nisam vidio Defne.
Mislim da je zauzeta projektom u Dubaiju.
Zaboravila sam nazvati Hejyaza. Samo čas.
-Odmah se vraćam. -Dobro.
Hejyaze, sretna Nova godina!
Sretna Nova godina, princezo.
Šteta što opet slavimo razdvojeni.
Sramota za odgovorne.
Tko zna gdje si sada!
Sigurno ideš od tuluma do tuluma.
Da, dušo. Baš tako.
Onda u tvoje ime donosim novogodišnje odluke.
Kao prvo, pokrpat ćeš rupe u tom oklopu.
Cilj ti je Europa, a onda Amerika.
S Europom se slažem.
Ali ne želim više nositi oklop. Pretežak je.
Tako i treba. Volim te.
-Šaljem puse. -I ja tebi, dušo.
I Cem te pozdravlja.
Sretna Nova godina, dušo. Sretna Nova.
Mislim… Nije li ova zabava pretiha?
Pozvala si ga?
Nisam. Zapravo sam zaboravila. Jesam li trebala?
-Upoznala si Semu i Adnana? -Nisam.
Dođi sa mnom.
Dobro.
Nitko se ne zabavlja.
-Uskoro će svi zaspati. -Da, baš tako.
Ljudi, tu je najmanje pet ljudi s Fingira.
-Sarpe, zaboravi Fingir. -Gle.
Dušo, švedski stol za vegane je sjajan.
Mislili su na sve. Nevjerojatno.
Muškarcima su na pameti samo hrana i ševa.
-Što? -Što? Ha? Ali istina je.
-Tako mi je dosadno. Ja ću k Hejyazu. -Evo je. Glumite da je zabavno.
Leyla!
Draga, hrana je sjajna.
-I zabava. -Kušala si ovo?
-Cikla je bila jako ukusna. -Jako.
Ne mogu vjerovati koliko ste neiskreni.
Ali znam ja što treba. Čekajte.
-To! -Napokon!
Nije me briga za njih.
Cem!
Hajde!
Deset!
Zdravlje mom sinu.
-Devet! -Dug život mom Doruku!
-Osam! -Sreća, mir!
Sedam!
Nema više ratova!
Šest!
Kuća! Nova kuća!
-Pet! -Spokoj i mir!
To je već bilo!
-Četiri! -Sloboda!
-Sloboda. -Tri!
Hajde, Cem!
-Dva! -Leyla! Želim Leylu!
Ljubav, ljubav!
Budimo jako, jako sretni.
Sretna Nova godina! Malo kasnimo.
-Dobro došli. -Beliz, dobro došla.
Gökmen Akaroğlu.
Zdravo. Drago mi je.
Sud je odlučio da se zahtjev prihvaća.
Slučaj Beliz Temur protiv Sarapa Korkutera
sporazumna je rastava braka
prema članku 166-3 turskog građanskog zakona.
-Zdravo. -Zdravo.
Sretna Nova. Zdravo. Dobro došli.
-Sretna Nova. -Sretna Nova godina.
Upravo sam rodila. Upravo su izvukli Doruka.
Drago mi je što si ga rodila.
-Hvala, ljepotice. -Usta su ti masna, Murate.
Hoda sa sucem koji nas je razveo.
Ako skineš pogled s tog mobitela, možda i ti nekog nađeš.
Hoda sa sucem koji nas je razveo!
Ne gledaj tako. Ne mogu jesti.
Ne možeš jesti?
Pa sve si smazala.
Čestitam vam. Zajedno ste zaklali cijelo janje.
-Molim te, Tuane. Nemoj večeras. -Sjajno.
Pardon, može još jedna velika porcija janjetine?
Još jedna?
Ljudi, ne razumijem kako možete ovo jesti.
Molim te.
Dušo, govorim ovo za vaše dobro.
Meso se najteže probavlja u ovo doba.
Jutro je, stari. Ovo je doručak.
LEYLA: VOLIM VAS I OVE GODINE!
-Ljubav moja! -Ajme.
-Prsti su mi masni. -Odgovorit ću ja.
ESRA: MI TEBE VOLIMO VIŠE!
FUNDA: SVE JE BILO SJAJNO! SRETNA NOVA GODINA! VOLIMO TE!
SARP: ONA HODA SA SUCEM KOJI NAS JE RAZVEO… KOJI VRAG?!
FUNDA: I TUAN TE POZDRAVLJA!
MURAT: ODUŠEVILI SMO CEMOVE PRIJATELJE. SRETNA NOVA GODINA!
O, dušo. Već si ga obukao?
Sviđa mi se. Hvala ti. Predivan je.
Naravno. Super ti stoji. Uživaj u njemu.
Hvala.
-Sad je vrijeme za tvoj dar. -Što?
Cem, ne lupetaj.
Nije li zabava bila za mene? Već sam dobila dar.
Obuci nešto udobno. Izlazimo.
-Što? Izlazimo? -Da.
Samo što nije svanulo. Požuri se.
-Što da obučem? -Nešto udobnije.
-Udobnije? -Aha.
Posjetit ćemo Gece?
Vidjet ćeš ako se strpiš dvije minute.
Što?
Kupio si mi konja, Cem?
Kupila sam ti džemper, Cem. A ti meni konja?
Trebat će ti ako budemo živjeli na farmi.
Ne mogu vjerovati.
Prekrasan je.
Zdravo, ljepotane.
-I bezopasan je. Poslušan. -Zdravo.
I vrlo je jak gospodin.
Ljubavi!
Pazi. Nemoj da se Sjever i ja potučemo.
Zove se Sjever? Prekrasan je.
Prekrasan si, Sjevere.
Jesi li sad moj konj?
Cem, ovo je velik i nevjerojatno skup dar.
Ne znam što bih rekla.
Najljepša ti hvala.
-Želiš li jahati? -Jako.
Nećeš me moći skinuti.
Sjevere.
Zoveš se Sjever, je li?
Esra, tako je sladak, poslušan i pametan. Nećeš vjerovati.
I dobro dresiran.
Zna da sam početnica. Nježan je prema meni.
-Nevjerojatna životinja. -Divno!
Sretniče, naši prijatelji imaju konja. Sad i ti možeš jahati.
Naravno da možeš, ljubavi. Sretan rođendan.
Kad dolazite? Nemojte kasniti.
Nećemo, bez brige.
Cem spava. Neka se probudi.
O, upravo jest.
Prekini.
Dobro jutro.
Cem! Dobro jutro.
Dobro. Sad ću prekinuti.
Poslat ću ti poruku na odlasku.
Ako nešto zatrebaš, javi pa ću kupiti usput, može?
Pusa.
Sok od naranče?
Ne, hvala. Kamo ideš?
Ne idem sama. Idemo zajedno.
Znaš da je jučer bio Esrin rođendan. A danas je Dorukov.
Uvijek dočekamo Novu godinu pa idući dan slavimo rođendan.
Dakle, idemo k Esri.
Nisam znao za ovaj plan.
Ali rekla sam ti za to.
-Da dan nakon dočeka… -Isplanirao sam nešto drugo.
Avion čeka da odletimo u Bodrum.
Ručali bismo na plaži, a onda bismo ili ostali ili se vratili.
Žao mi je, ali nisam znala za tvoje planove.
Što kažeš na ovo?
Svratimo sad do tvojih prijatelja, a onda idemo u zračnu luku.
Ali ne, prerano je.
Esra nas očekuje kasno popodne. Pripremit će hranu i sve drugo.
Sutra?
Sutra imam sastanak stanara.
Neki problem s armaturom.
Moj stanodavac želi da prisustvujem.
No mogla bih…
Mogu zamoliti susjeda Alija da me zamijeni.
Tako ću.
-Kad se planiraš useliti? -Kamo?
Cem, dušo, praktički već živim u tvojoj kući.
Ali jednog ćeš se dana kompletno preseliti, zar ne?
Vjenčat ćemo se. Tako bi bilo praktičnije.
Da, naravno. Zapravo, stan sam zadržala za…
Funda se možda poželi useliti. Ili Sarp.
A imam i puno stvari. Ne bih znala kamo s njima.
Ugovor mi istječe u rujnu.
Dotad ga ne mogu nekomu prepustiti.
Vjenčat ćemo se tek u rujnu?
Hoćemo li?
Ne rugaj mi se, Cem. Zar ćemo se žuriti?
Ne šalim se.
Ozbiljno govorim.
Dušo, rujan je iza ugla…
Zvao si me, Cemo moj. Sretna Nova godina.
-Defne, mogu te nazvati poslije? -Dobro, dragi.
Bok.
„Cemo moj.” Tako ga zove od djetinjstva.
Možda on nju zove „Defno moja” kad su sami.
Nemoj se ljutiti.
-Što je bilo? -Što?
Još ću ga zadaviti.
-Koga? -Tuana?
„Sok nije prirodni.
Slatka peciva su s glutenom.
U torti ima šećera.”
Dobro, naručit ćemo nešto bez glutena.
Draga, nije gluten problem.
Misliš da je uvijek zadovoljan, a zapravo nikad nije.
-Zbog njega se drugi grizu. -O, draga.
„Što da danas jedemo?
Što da danas gledamo? Gdje da noćas prespavamo?”
Uvijek neko pitanje. Uvijek neki problem. Čovječe!
O, ne.
Dušo.
Znaš što? Nemojmo cijediti narančin sok. Predomislio sam se.
Zašto ne bismo skuhali čaj od hibiskusa?
Crven je. To je dobra energija. Zar ne?
Znate, jučer smo pojeli previše šećera.
-Pomoći će da se riješimo viška tekućine. -Aha.
-Ima smisla. -Zar ne?
-Dobro. Naravno. Onda ćemo to. -Svakako.
-Dobro, dušo. -Aha.
-Imaš li hibiskusa? -Da.
Ipak, nemoj razmišljati negativno.
-Leyla! -Prepusti se, Funda.
-Hajde. -Jedan, dva, tri!
-Sretan rođendan, Esra! -Hajde, sine, i ti puši.
-Sretan rođendan… -Bravo!
Baš slatko!
-Pogledajte me, slikat ću vas. -I ja ću.
Sarpe, slikaj nas.
-Funda. I ti. -Evo!
Moj je otac rekao:
„U vezi prihvaćaš drugoga onakvog kakav jest.”
-Tko hoće torte? -Koju ćeš jesti?
Nije lako nekoga voljeti.
-Ja ću rezati tortu. -Dobro. Hajde.
-Rekao je da ima iznenađenje za mene. -Ispričaj mi bajku.
Zbilja? Naravno da ću ti ispričati bajku.
Voljeti nekoga sa svim njegovim iskustvima, navikama, vrlinama i manama,
to je kao da sjedite na klackalici.
Prijatelji.
Dobro došao.
-Gore-dolje. -Hvala.
-Ovaj je tvoj, a ovaj Dorukov. -Prijatelju dragi.
-Dobro došao, Ömere. -Hvala.
Malo si gore, malo dolje.
Onda se odgurneš od tla pa si opet gore.
Idemo sad?
Dosađuješ se, zar ne?
Vozim te do stana?
To bi bilo sjajno. Ionako smo već u kvartu.
Rano ujutro je taj sastanak stanara.
Dobro.
Ne ljutiš se valjda?
Pa…
Dok se ne useliš k meni, bit će ovako.
Svaka veza počinje bez pravila.
Isprva nitko ne spominje male probleme.
Kad se privikavate jedno na drugo, više se slažete s drugom osobom.
Pokušavate je razumjeti.
CEM: JOŠ NIJE GOTOVO?
LEYLA: NE, NAŽALOST…
CEM: ALI YÖREOĞLU JE ONDJE?
Tvoja požrtvovnost, moja tolerancija.
U početku, empatije i suosjećanja ima napretek.
LEYLA: DA, ZAŠTO?
CEM: TEK TAKO. ZNATIŽELJAN SAM.
Ali poslije, kako veza napreduje,
ono na što si odmahivao rukom počne ti smetati.
CEM: VELJAČA 2024. 14. - RIM
Sve je više onoga neizgovorenog.
14. - SUD U BAKIRKÖYU
Postaje teško poslije razgovarati o tome.
Tako se ljudi udalje jedni od drugih.
Nemojmo biti takvi, molim te.
Razgovarajmo prije nego što se toga nakupi.
Već razgovaramo, zar ne?
Ne govoriš mi mnogo.
Uvijek moram kopati.
I to mi stvara nelagodu.
Znam da si malo uzrujan jer nismo mogli u Rim.
Ali to uopće ne spominješ.
Samo to ignoriraš.
Cem!
Što je?
Razgovarali smo o ovome.
Znaš da ne volim puno govoriti.
Teško da ću se promijeniti.
Ali jako te volim, Leyla.
Ali, Cem, i ovo mi smeta. Mislim…
Veliki, skupi darovi… Nema potrebe za time.
Veselit ću se i sitnici. Znaš to.
O, ne!
Pardon.
Sretno Valentinovo. Uživajte.
-Vidimo se, Sarpe. -Vidimo se.
Želi živjeti ovdje. Čeka da se iselim.
A što ti čekaš?
Skoči, dečko. Pazi.
Jako si mi nedostajao. Dođi.
-Oprosti, malo kasnim. -Nema problema.
Puno ti hvala. Hvala.
Dođi ovamo. Dođi.
Upadaj.
Veza je poput plovidbe nemirnim morem u čamcu za dvoje.
Putovanje je uzbudljivo i ugodno,
ali kako se udaljavaš od obale, valovi postaju strašni.
A ako ste u nepoznatim vodama,
još se više želiš osloniti na partnera.
-Hej! Ljubavi moja! -Buddy, na krevet ne smiješ.
Silazi! Naviknut ćeš se spavati sam.
Buddy!
Dobro. Hajde, dečko.
Dobar dečko. Dođi.
Ljubavi moja.
Jako te volim.
Ali ne odlučujemo mi.
Ovo je njegova kuća.
Laku noć, dečko.
Dođi ovamo. Dođi.
Dođi ovamo.
Dođi.
Neizbježno je da te putovanje promijeni.
Ili te partner pokuša promijeniti.
Ne želim da se to dogodi.
Ako mi je ovo poruka, ne želim da se mijenjaš zbog mene.
Hvala.
Ne znam.
Ne misliš li da je tako?
Ne postaju li partneri s vremenom sve sličniji jedno drugomu?
Ne želim da postaneš poput mene i izgubiš svoje boje.
Želim te ovakvu.
Volim te ovakvu.
Takvu kakva jesi.
Šarenu.
Moram se javiti.
-Defne inače ne zove u ovo doba. -Naravno, javi se.
-Oprosti. -U redu je.
U redu je.
Defne?
Neki problem s ugovorom.
Zaustavili su gradnju pa je Cem morao otići.
-U Dubai? -Da.
-Dok je Defne ondje? -Da, dok je ona ondje.
Zajedno vode tvrtku. Nije li to normalno? Sad je to dio našeg života.
Ne smeta ti to?
Ne. I ja sam zbog Buddyja još u kontaktu s Ömerom.
Dušo, oni su nerazdvojni. Nisu poput vas.
-Pa, Hejyaz… -Što? Ali…
Oprostite. Samo da uzmem kavu.
-Naravno. -Naravno. Dođi.
Ah, da. Leyla.
Što ćemo sa slučajem Nil Katmanoğlu?
Kako to misliš?
Cem ti ništa ne govori, ali mislim da mu je neugodno
sad kad se situacija smirila.
Razgovarala si s Cemom?
O tome šuti od početka.
Sad s tobom razgovara preko Beliz.
Što je bilo, Tuane?
Dušo… Vi ne osjetite povjetarac? Malo mi je hladno.
Dođi, stari. Sjedni ovamo.
-Ne, nisam to htio. -Hajde, stari.
Vrata se otvaraju i zatvaraju.
Vrata tako funkcioniraju. To je normalno. Sjedni ovamo.
-Premjestimo se… -Ovamo!
Nil Katmanoğlu te pozdravlja.
-Trebao sam to nježnije priopćiti? -Što je?
To je bila druga ili treća žena? Uvijek se zbunim.
Čovječe!
-Da pogledamo vinsku listu? -Može. Idemo.
Što je htjela?
Leyla, producentica želi prava na njezinu knjigu.
Za TV seriju. I žele da ja glumim kuhara.
Očito se šališ.
Naravno da se šališ.
Šalim se.
Možeš li se malo nasmiješiti?
Sjediš tu tužna lica.
Zbilja je zvala?
Da. Htjela je razgovarati o Defne.
Još će te natjerati da ti napišeš knjigu.
Kaže da i ona ima što reći.
Kazala je: „Defne je vrlo opasna žena.”
Nilina je neprijateljica otkako je saznala za brak.
-I Nilina? -Tuba je rekla isto.
„Ima mnogo toga između njih što ne znaš.”
Mislim da je zbilja tako.
Leyla, prođimo opet na brzaka spise.
-Pridrži ovo. -Naravno.
-Naš je svjedok stigao. -Je li?
-Idem dočekati tipa. -Sjajno.
Da vidimo.
Prema dogovoru, ja počinjem.
Prijevod titlova: Bernarda Komar